Dansk lege: - Maria behandles ikke forsvarlig
VG forteller mandag historien om 18 år gamle Maria Lysaker Wennersberg, som 12 år gammel tok HPV-vaksinen på skolen. Etter å ha vært veldig syk og inn og ut av sykehus siden 2011, fikk hun i april i år diagnosen POTS, som kan være en alvorlig bivirkning av vaksinen. Jesper Mehlsen har selv diagnostisert og behandlet nærmere 100 tilfeller av sykdommen POTS, utbrudd som har kommet etter at pasientene har fått HPV-vaksinen. I Norge er det bare registrert ett POTS-tilfelle som mulig bivirkning av vaksinen. – Maria er en av de verste POTS-pasientene jeg har sett. Hun blir etter min mening ikke tatt forsvarlig vare på av norsk helsevesen, sier Mehlsen til VG. Han mener hun er kommet inn i en ond sirkel fordi hun ikke får behandling, og dermed blir verre og verre: – Hun spiser nesten ikke. Det fører blant annet til lavt stoffskifte, som igjen gjør at hun blir iskald. Hun er dehydrert og trenger å bevege seg. For å få til det, må hun tilføres væske, sier Mehlsen.Felles for dem som blir hardest rammet av POTS etter å ha fått HPV-vaksinen, inkludert Maria, er at de har vært svært aktive idrettsutøvere som trente minst ti timer i uken. – Mange av dem trente mye mer, og flere var på landslagsnivå, forklarer Mehlsen. Han foreskriver en enkel, billig og lite krevende behandling, som har vist seg nyttig for mange av hans pasienter: – Maria må få intravenøs tilførsel av saltvann. Men det har hun foreløpig ikke fått.– Vi jobber nå med en ordning for å få tilført henne væske, og håper det snart ordner seg, sier Marias mor, Rita Lysaker. Hun og familien mener det er underlig at det tar så lang tid før de får til dette. – Jeg er selv sykepleier i hjemmesykepleien, og har kompetanse til å gi pasienter ulike typer intravenøs behandling. Men min egen datter kan jeg altså ikke gjøre det på, sier Rita Lysaker. – Det er jo litt spesielt, sier Mehlsen. Han har selv forsøkt å kontakte flere kolleger ved Oslo universitetssykehus, Rikshospitalet, for å få vite hvem som har kunnskap om behandling av POTS i Norge. – I over en uke har jeg blitt sendt fra den ene til den andre, uten å få svar. Alle er hyggelige, men ingen har hørt om behandling av POTS, sier Mehlsen. Han har også sendt med Maria og moren kopi av sitt eget journalnotat etter undersøkelsen av Maria. Rita Lysaker og datteren har nå vært i kontakt med en privat lege, som har lovet å ta kontakt med sykehuset i Fredrikstad for å få ordnet med en såkalt «oppvæsking». Nå venter de på et eventuelt resultat av dette. Les også: HPV-vaksine mot analkreftSykehuset Østfold ønsker ikke å uttale seg spesifikt om den aktuelle pasienten – altså Maria. – På generelt grunnlag vet vi at denne pasientgruppen kan ha svært varierende symptomer som det kan være vanskelig å finne de bakenforliggende årsakene til, sier Stein Bruland, direktør for fag og pasientsikkerhet ved Sykehuset Østfold i Fredrikstad. Bruland understreker at symptombildet ved POTS har flere likhetstrekk med ME – diagnosen. – Vi vet at utviklingen av POTS følges nøye av norske helsemyndigheter, og forholder oss til de til enhver tid gjeldende faglige vurderinger som gjøres, sier Bruland. Marias tidligere fastlege understreker overfor VG at han kjenner Maria som pasient gjennom flere år, og er imponert over hvor godt hun har klart seg til tross for omstendighetene. – Da hun kom tilbake fra Danmark etter å ha vært hos Jesper Mehlsen, undersøkte jeg om væskebehandling er noe norske spesialister anbefaler. Jeg fant ingen klar anbefaling om dette. Derfor tok jeg heller ikke sjansen på å sette i gang væskebehandling på henne, sier fastlege Per Kristian Opheim.– Det er mange forskjellige måter å behandle POTS og lignende tilstander på. Behandlingen må tilpasses hver enkelt pasient, og ofte må man prøve seg frem. Saltvann gitt inn i en blodåre virker godt hos noen pasienter. Det er en krevende behandling, siden pasienten gjerne må reise til sykehuset for å få den, sier medisinsk fagdirektør i Statens legemiddelverk, Steinar Madsen. Hjemmebehandling er mulig dersom man legger inn et rør til en blodåre. – Faren ved dette er økt risiko for infeksjon, sier han.Madsen synes Mehlsen legger for stor vekt på diagnosen POTS. Han understreker at POTS er en del av et langt større sykdomsbilde, som kalles autonom dysfunksjon. – Autonom dysfunksjon er forstyrrelser i den delen av nervesystemet som styrer automatiske kroppsfunksjoner slik som blodtrykk og puls. Som Marias historie viser, har pasientene ofte symptomer som ligger i krysningen mellom flere diagnoser, slik som POTS, ME og andre tilstander, sier han. – Hvis POTS-tilfeller kan skjule seg i andre diagnoser, hvordan kan vi da være sikre på at det bare er ett POTS-tilfelle i Norge? – Det kan vi ikke være sikre på. Nettopp derfor har vi oppfordret leger til å være ekstra oppmerksomme, sier Madsen. I vår gikk Statens Legemiddelverk ut med informasjon til helsepersonell om de to syndromene POTS og CRPS som nå undersøkes i forbindelse med HPV-vaksinen. – Der informerte vi blant annet om symptomene. Informasjonen ble sendt ut for eventuelt å fange opp flere med mulige bivirkninger, sier Madsen.– Finnes det en egen enhet, eller et spesielt sykehus, som tar seg av utredningen av POTS og eventuelle bivirkninger som kan ligne på dette syndromet her i landet? – Nei, i og med at vi foreløpig bare har ett registrert tilfelle, har ikke dette vært noen problemstilling hos oss, slik det har vært i Danmark. Der har tilstrømningen vært langt større, og de har derfor åpnet egne sentre for å ta imot pasienter som tror de har fått bivirkninger, sier Madsen. Det ene POTS-tilfellet som er registrert som mulig bivirkning til HPV-vaksinen i Norge kan være Maria, men VG har ikke fått bekreftet dette. Steinar Madsen sier han ikke har kjennskap til hva slags behandlingstilbud dette tilfellet har fått i norsk helsevesen. Les også: Michael Douglas fikk kreft av HPV-viruset
– Maria burde vært innlagt på sykehus og ivaretatt på en helt annen måte, sier overlege Jesper Mehlsen ved Frederiksberg Hospital i København. ivaretatt på en helt annen måte, sier overlege Jesper Mehlsen ved Frederiksberg Hospital i København.